Diari Oficial de la Generalitat Valenciana


Sumari del DOGV 9564, del 29-03-2023 (2023/3136)

RESOLUCIÓ de 21 de març de 2023, de la directora general de Planificació i Serveis, per la qual es deixa sense efecte la borsa d'ocupació temporal constituïda per la Resolució de 22 de desembre de 2005, de la directora general del SERVEF, per la qual es constitueix la borsa d'ocupació específica en el SERVEF per a substitucions temporals mitjançant nomenament de funcionari interí, grup D, sector administració general, i personal laboral temporal, grup D.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9564

Data del DOGV
:   29-03-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/3136


Data del document
:   21-03-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Descriptors 

:   * Labora, Servici Valencià d'Ocupació i Formació
    * concurs administratiu

RESOLUCIÓ de 21 de març de 2023, de la directora general de Planificació i Serveis, per la qual es deixa sense efecte la borsa d'ocupació temporal constituïda per la Resolució de 22 de desembre de 2005, de la directora general del SERVEF, per la qual es constitueix la borsa d'ocupació específica en el SERVEF per a substitucions temporals mitjançant nomenament de funcionari interí, grup D, sector administració general, i personal laboral temporal, grup D. [2023/3136]  
El 4 de gener de 2006 es va publicar en el Diari Oficial de la Generalitat Valenciana la Resolució de 22 de desembre de 2005, de la directora general del SERVEF, per la qual es constitueix la borsa d'ocupació específica en el SERVEF per a substitucions temporals mitjançant nomenament de funcionari interí, grup D, sector administració general, i personal laboral temporal, grup D.  
L'Ordre 18/2018, de 10 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat, estableix, en l'article 2, apartat 3, que «la vigència màxima de les borses regulades en aquesta ordre serà de 10 anys». En la disposició transitòria única, en el punt 1, s'estableix que «les borses d'ocupació temporal vigents a l'entrada en vigor d'aquesta ordre seguiran en funcionament mentre es constituïsquen les del respectiu cos, escala, APF o categoria professional, d'acord amb les previsions d'aquesta, i el seu funcionament s'adaptarà a les normes d'aquesta ordre».  
Vist que la vigència de la borsa per a realitzar substitucions temporals del grup C2 d'Administració general per LABORA excedeix la duració prevista en l'actual normativa reguladora de borses d'ocupació temporals i que no està prevista en l'àmbit de LABORA la constitució d'una nova borsa d'ocupació temporal del cos i escala que la substituïsca.  
D'acord amb les competències delegades en la Resolució d'1 de març de 2021, del secretari autonòmic d'Ocupació i director general de LABORA, Servei Valencià d'Ocupació i Formació, sobre delegació de competències en matèria de personal, contractació, gestió de subvencions i gestió financera i pressupostària, i oïda la comissió de seguiment de borses específica de LABORA, resolc:  
  
Primer  
Deixar sense efecte, des de l'endemà de la publicació en el Diari Oficial de Generalitat Valenciana d'aquesta resolució, la borsa d'ocupació temporal, constituïda per la Resolució de 22 de desembre de 2005, de la directora general del SERVEF, per la qual es constitueix la borsa d'ocupació específica en el SERVEF per a substitucions temporals mitjançant nomenament de funcionari interí, grup D, sector Administració general, i personal laboral temporal, grup D.  
  
Segon  
Contra aquesta resolució, que esgota la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptador des de l'endemà de la publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Les cites en els recursos contenciosos administratius que se substancien contra aquesta resolució es realitzaran mitjançant la inserció del corresponent edicte en el Diari Oficial de la Generalitat Valenciana.  
  
  
València, 21 de març de 2023.- La directora general de Planificació i Serveis: Eva Hernández López.